sárvaṃ vaí rūpaṃ sárvamaśvamedhaḥ sárvasyā́ptyai sárvasyā́varuddhyā átha yájjavásamr̥ddho vīryáṃ vaí javó vīryasyā́ptyai vīryásyā́varuddhyā átha yátsahásrārhaḥ sárvaṃ vaí sahásraṃ sárvamaśvamedhaḥ sárvasyā́ptyai sárvasyā́varuddhyā átha yátpūrvyá eṣa vā áparimitaṃ vīryámabhivárdhate yátpūrvyó'parimitasyaivá vīryásyā́varuddhyā átha yaddákṣiṇāyāṃ dhuryápartidhurá eṣa vā́ eṣa yá eṣa tápati na vā́ etaṃ káścaná pratipratíretásyaivā́varuddhyai